text: 
  De manglende indre stridigheder anser han for danskernes adelsmærke. Vi
   har en tradition for konsensus og brede forlig.
  
  " I er en stamme præget af en usædvanlig folkelig og kulturel enhed.
   Det er ikke det samme som ensartethed, som Molesworth beskrev. I 
  har masser af fantasi og genier som for eksempel Halfdan Rasmussen, 
  men I er allesammen danske og enige om, at I er danske. I mit land
  , Skotland, er vi derimod flere slags skotter. "
  
  Så for James Mellon er lyst hår og dejlige piger kernedansk, men 
  danskheden er primært vores samarbejdsvilje og unikke sprog, der 
  stort set er en hemmelighed for klodens fem milliarder øvrige 
  indbyggere.
  
  " Det er typisk, at andelsbevægelsen havde succes i Danmark, men 
  mislykkedes i Skotland. " Danskheden overlever
  
  Men ikke kun velfærdsstaten trues af internationaliseringen, det gør 
  også kulturen. Danskheden kommer under pres.
  
  " Det har danskerne nu altid været, også for 300 år siden, så jeg 
  er optimistisk på jeres vegne. Men faren er en nivellering af de 
  forskellige europæiske kulturer, en slags amerikanisering, via de nye 
  markedsforhold og fri bosættelse overalt, " fortsætter James Mellon.
  
  
  
  